
Zala Megyei Kynológiai Egyesület

Alapszabálya

I. Fejezet

Általános rendelkezések

1.§

1. Az Egyesület neve: 


Zala Megyei Kynológiai Egyesület
2. Hivatalos rövidítés: 


ZMKE
3. Székhelye: 



8900 Zalaegerszeg, Csácsi út 87.
4. Az Egyesület működési területe: 
Zala megye
5. Az Egyesület önkormányzati elven működő kutyabarát természetes és nem természetes személyek civil szervezete.

6. Az Egyesület jogi személy.

7. Az Egyesület elfogadja az FCI (Federation Cynologique International - Nemzetközi Kynológiai Szövetség) által mindenkor elismert magyarországi kynológiai csúcsszervezetet.

2.§

Az Egyesület célja és tevékenységei

Az egyesület célja:

- az egyesület tagjainak érdekképviselete,

- az ember és a természet kapcsolatának erősítése, a környezet és a természet védelmének aktív segítése, különös tekintettel az állatvédelmi törvényben foglaltakra,

- a kultúrált kutyatartás szabályainak széles körben való elterjesztése.

Az egyesület cél szerinti tevékenysége:

- a tenyésztői szervezetek és a kynológiai csúcsszervezet által szervezett rendezvények lebonyolítása,

- kynológiai tanfolyamok, előadások szervezése, kynológiai tárgyú könyvek és folyóiratok kiadása,

- a kynológiával kapcsolatos sport - és szabadidő tevékenység elősegítése, szervezése, koordinálása és támogatása

- kynológiai jellegű nevelés és oktatás, képességfejlesztés, ismeretterjesztés, 

- kynológiai kulturális tevékenység,
- kynológiai szakértői tevékenység,
- természetvédelem, állatvédelem,

- környezetvédelem, 

- állategészségügyi tevékenység,

- állatvédő szervezetek támogatása.
3.§

Az egyesület célja elérése érdekében kapcsolatot tart fenn hazai és külföldi tenyésztői, -és egyéb, hasonló célokat támogató - szervezetekkel.

II. Fejezet

A tagok jogállásáról

4.§

1. Az egyesület tagja lehet minden hazai és külföldi természetes és jogi személy, valamint jogi személyiséggel nem rendelkező gazdasági társaság, egyéb gazdálkodó és társadalmi szervezet. Az egyesület ügyintéző és képviseleti szervének tagja azonban csak magyar állampolgár, Magyarországon letelepedett, illetőleg magyarországi tartózkodási engedéllyel rendelkező nem magyar állampolgár, lehet, feltéve, hogy nincs eltiltva a közügyek gyakorlásától. 
2. Az egyesületnek alapító, rendes és tiszteletbeli tagjai vannak.

a) Alapító tagok az Egyesület alakuló gyűlésén résztvevő és jelen Alapszabályt elfogadó személyek. 

b) Rendes tagok az Egyesületbe a későbbiekben az elnökség által felvett- a belépési feltételeknek megfelelt természetes és jogi személyek, valamint jogi személyiséggel nem rendelkező szervezetek.

c) Az egyesület tiszteletbeli tagjai az elnökség által felkért természetes személyek, akik jogosultak az Egyesület fórumain tanácskozási joggal részt venni, szavazati joggal azonban nem rendelkeznek, nem választhatnak és nem választhatók.

3. Az Egyesület tagja lehet, aki az Egyesület bármikor hatályos Alapszabályát és más szabályzatait magára nézve kötelezően elfogadja, a tagdíjat befizeti és az Elnökség az Egyesület tagjai sorába felveszi.

4. A tagfelvételt a belépési nyilatkozatnak az egyesület elnökéhez történő benyújtásával kérelmezni kell. A kérelemről az elnökség 30 napon belül köteles dönteni. A tagsági viszony az Elnökség határozatával jön létre. Az elnökség elutasító határozat ellen a kérelmező a határozat kézbesítését követő15 napon belül a közgyűléshez fordulhat. A közgyűlés döntése jogerős. Az elutasított kérelem egy év után megismételhető.

5. Az Egyesület alapító és rendes tagjait ugyanazon jogok illetik meg és kötelezettségek terhelik.

5.§
1. Az Egyesület tagja jogosult

a) az egyesület közgyűlésén észrevételezési, indítványozási és szavazati joggal részt venni;

b) az egyesület bármely szervének javaslatot tenni, az egyesület valamennyi rendezvényét látogatni;

c) választhat és választható az egyesület szerveibe;

d) betekinthet az egyesület adminisztrációjába, illetőleg arról felvilágosítást kérhet.

2. Az Egyesület tagja köteles

a) az Alapszabály és más belső szabályzatok rendelkezéseit tiszteletben tartani;

b) az Egyesület vezető szerveinek határozatait betartani

c) az Egyesület szervezeti életében részt venni, tudásának legjavát adva az egyesület céljainak megvalósulását elősegíteni, valamint a rábízott illetve elvállalt feladatokat maradéktalanul ellátni;

d) a tagsági díjat a tárgyév március 31-ig megfizetni.

6.§
1. A tagsági viszony megszűnik

a) kilépés,

b) törlés,

c) kizárás

b) elhalálozás következtében,

e) nem természetes személy tag jogutód nélküli megszűnése és

f) az egyesület jogutód nélküli megszűnése esetén.

2. A kilépést írásbeli nyilatkozottal kell bejelenteni. A tagsági díj a bejelentés évének végéig fizetendő.

3. Az elnökség törölheti a tagok sorából azt, aki tagdíjfizetési kötelezettségét a befizetési határidőt követően írásbeli felszólításra sem rendezi, és a befizetésre haladékot nem kapott. E határozat ellen fellebbezésnek nincs helye. A törlést kimondó határozat kézbesítésétől számított egy év elteltével a tagfelvételt újra kérelmezni lehet.

4. Az Elnökség jogerős határozatával kizárhatja azt a tagot, aki az Egyesület alapszabályában és más szabályzataiban megállapított kötelezettségeit ismételten, vagy súlyosan megszegi, valamint a testületi szervek határozatait felszólítás ellenére sem tartja be. 

5. Az Elnökség kizárhatja az egyesület tagjai sorából jogerős határozattal azt a természetes személy tagot, 

a) akit a bíróság bűncselekmény miatt jogerősen elítélt;

b) akit Magyarország területéről kitiltottak, illetve kitoloncoltak;

c) aki a legsúlyosabb büntetést igénylő etikai vétséget követte el.

6. Különösen súlyos - az egyesületből való kizárást eredményezhető - etikai vétséget követ el az az egyesületi tag, aki(t),

a) az egyesület sérelmére elkövetett bűncselekmény, vagy szabálysértés miatt a bíróság, illetőleg a szabálysértési hatóság jogerősen elmarasztalt, 

b) az sportszerűtlen magatartást tanúsít, mely különösen valamely tisztségviselővel, tenyésztési, illet küllembíróval szembeni illetlen viselkedésben nyilvánul meg, 

c) az egyesület céljaival ellentétes tevékenységet folytat és az egyesületi békét kitartóan zavarja,

d) választással elnyert megbízatásával, tisztségével visszaél, jogait rosszhiszeműen gyakorolja.

7. A kizárást kimondó határozat ellen - annak kézhezvételétől számított 15 napon belül - a tag fellebbezést nyújthat be az Elnökséghez.

III. Fejezet

Az Egyesület szervezete

1. Az Egyesületvezető szervei:

a) Közgyűlés

b) Elnökség

2. Felügyelő Bizottság

3. Helyi szervezetek

Közgyűlés

8.§
1. Az egyesület legfőbb szerve a közgyűlés, amely a természetes személy tagok összességéből és a nem természetes személy tagok egy-egy képviselőjéből áll.

2. A közgyűlést az egyesület elnöke, akadályoztatása esetén az általa megbízott más személy vezeti.

3. A közgyűlés jelegét tekintve rendes, vagy rendkívüli.

4. A közgyűlésen a természetes személy tagok jogaikat személyesen, a nem természetes személy tagok pedig képviselőjük útján gyakorolhatják.

5. A rendes közgyűlést szükség szerint, de legalább évente egy alkalommal írásban kell összehívni. Az összehívásra az elnök jogosult. A meghívót a tagok részére a közgyűlés napját megelőző legkésőbb 15 nappal kell névre szólóan, ajánlott levélben, emailben vagy más igazolható módon eljuttatni. A meghívónak tartalmaznia kell a közgyűlés idejét, helyét és napirendjét.

6. Rendkívüli közgyűlést össze kell hívni, ha azt a bíróság elrendeli, vagy a tagok 1/3-a az ok és a cél megjelölésével az elnöknél írásban kezdeményezi. Az elnök 15 napon belül köteles intézkedni a közgyűlés összehívásáról. Az összehívás módjára a rendes közgyűlés szabályait kell megfelelően alkalmazni.

7. A közgyűlés akkor határozatképes, ha azon legalább a tagok 50%-a plusz 1 fő jelen van. Ha az összehívott közgyűlést határozatképtelensége miatt el kell halasztani, a 30 napon belüli időpontra - az eredeti napirendben felvett kérdésekben - összehívott második közgyűlés a megjelentek számára tekintet nélkül határozatképes, ha erre a körülményre az eredeti időpontra szóló közgyűlési meghívóban,amennyiben új meghívó kiküldésére kerül sor, akkor abban - kifejezett utalás történt.

8. A közgyűlés a határozatait nyílt szavazással, egyszerű szótöbbséggel hozza, kivéve azokat az eseteket, melyekre az Alapszabály minősített többséget ír elő. A szavazatok egyenlősége esetén a közgyűlés elnökének szavazata dönt. 

9. A határozatképes közgyűlés megnyitásakor regisztrált tagok legalább kétharmadának hozzájárulása szükséges:

a) az alapszabály elfogadásához és módosításához,

b) választott tisztségviselők tisztségből történő visszahívásához,

c) az Egyesület feloszlásának vagy más társadalmi szervezettel való egyesülésének kimondásához,

d) egyesület megszűnése esetén a vagyonról történő rendelkezéshez.

10. Minősített szótöbbséget igénylő napirendi kérdések tárgyában határozatképes közgyűlésen sem hozható érvényes döntés akkor, ha a meghívott szavazásra jogosult tagok számához képest a jelenlévők száma nem éri el a 33% +1 főt.

11. A tisztségviselőket, személy szerint az elnököt, a 2 alelnököt,  a Felügyelő Bizottság elnökét és tagjait titkos szavazással kell megválasztani. Titkos szavazást kell elrendelni akkor is, ha ezt a közgyűlés szavazati joggal rendelkező tagjainak egyharmada szükségesnek tartja.

12. A választott tisztségviselők megbízatása 4 évre szól. A tisztségviselők a közgyűlésnek beszámolási kötelezettséggel tartoznak. A közgyűlés a tisztségviselőket, - ha feladataikat nem megfelelően látják el, vagy a tisztség betöltésére méltatlanná váltak - bármikor visszahívhatja. A visszahívási indítvány előterjesztésére az elnökség jogosult. Visszahívás kérdésében köteles az elnökség rendkívüli közgyűlést összehívni, ha azt a tagok 1/3-a írásban kezdeményezi.

13. A közgyűlésen jegyzőkönyvet kell vezetni, amelyet a közgyűlés elnöke és a közgyűlés által választott két tag hitelesít.

14. A közgyűlés kizárólagos hatáskörébe tartozik

a) az egyesület megalakulásának, feloszlásának, más társadalmi szervezetekkel történő egyesülésének, illetve szövetség megalakításának, vagy szövetségbe történő belépésének kimondása,

b) az alapszabály elfogadása és módosítása,

c) az éves költségvetés megállapítása, módosítása valamint az éves mérleg elfogadása,

f) az elnök, a két alelnök, a Felügyelő Bizottság és Etikai Bizottság elnökének, valamint tagjainak megválasztása, felmentése és visszahívása,

g) döntés az Elnökség határozata elleni fellebbezésekről,

h) tisztségviselők tiszteletdíjának megállapítása,

i) döntés minden olyan kérdésben, melyet jogszabályok rendelkezései, jelen Alapszabály, vagy a közgyűlés külön döntése a közgyűlés kizárólagos hatáskörébe utal.

Elnökség

9.§
1. Az elnökség az egyesület intéző szerve. Elnökségi ülést szükség szerint, de legalább kéthavonta kell tartani. Az elnökségi ülést az elnök, akadályoztatása esetén az elnök által megbízott alelnök hívja össze és vezeti. Az elnökségi ülést írásban, a napirendi pontok közlésével kell összehívni legkésőbb az ülést megelőző 8. napon. Kivételesen - halasztást nem tűrő napirendi pont esetében – az Elnökség ülését ettől eltérő módon (pl. telefonon) és a szükséges legrövidebb határidőn belül is össze lehet hívni.
2. Az elnökség a közgyűlés által 1 évre választott testület, melynek tagjai az egyesület elnöke és két alelnöke. Az elnökség határozatképességéhez mindhárom tagjának jelenléte szükséges. A határozathozatal nyílt szavazással, egyszerű szótöbbséggel történek. 
3. Az elnökség ülésein állandó meghívott és tanácskozási joggal vesz részt a Felügyelő Bizottság elnöke. Az elnök az ülésekre tanácskozási joggal bárkit meghívhat. Az Elnökség ülései nyilvánosak. Ha a napirendre tűzött kérdések tárgyalása a nyilvánosság mellőzését teszi szükségessé, az Elnökség határozatával zárt tárgyalást rendelhet el.

4. Azt az elnökségi tagot, aki az elnökség üléseiről egymást követő három alkalommal előzetes bejelentés nélkül távol marad, a közgyűlés visszahívhatja.

5. Az elnökség feladata és hatásköre:

a) irányítja az egyesület tevékenységét, végrehajtja a közgyűlés határozatait,

b) kidolgozza és a közgyűlés elé terjeszti az egyesület költségvetését, az éves mérleget és az éves beszámolót, 

c) előkészíti a közgyűlést,

d) előkészíti a döntéseket a közgyűlés hatáskörébe tartozó kérdésekben,

e) dönt a tagfelvételi és a tag törlésére vonatkozó ügyekben, valamint a tiszteletbeli tagság felajánlásáról, 
f) az egyesület közgyűlése kizárólagos hatáskörébe nem tartozó szabályzatok elkészítése, elfogadása,

g) a Szervezeti és Működési Szabályzatban, valamint az Etikai Szabályzatban meghatározott jogkör ellátása,

h) költségvetés keretében történő gazdálkodás,

i) az egyesület szolgáltatási díjainak megállapítása,

j) döntés szakai bizottságok létrehozásáról,

k) döntés minden olyan kérdésben, melyet az alapszabály nem utal a közgyűlés kizárólagos hatáskörébe.

6. Az elnökség ügyrendjét maga határozza meg. Üléseiről jegyzőkönyvet kell készíteni.

7. Az elnökség munkájáért közvetlenül a közgyűlésnek felelős.

8.  Az elnökség tagjait a közgyűlés által megállapított tiszteletdíj és külön szabályzatban meghatározott költségtérítés illeti meg.

Elnök, alelnök

10.§

1. Az Elnök képviseli az egyesületet közéleti megnyilvánulásokon harmadik jogi s természetes személyekkel szemben, valamint a bíróságok és más hatóságok előtt.

2. Az elnök a napirendi pontok közlésével összehívja és vezeti az Elnökség üléseit.

3. Gondoskodik a testületi határozatok végrehajtásáról, az Alapszabály és más szabályzatok betartásáról.

4. Gyakorolja a munkáltatói jogokat az egyesület alkalmazottai tekintetében.

5. Felügyeli a gazdálkodást. A költségvetésben meghatározott keretek között személyesen vagy az általa meghatározott személyek útján gyakorolja az utalványozási jogot.

6. Az elnök akadályoztatása esetén az általa megbízott alelnök ellátja mindazokaz a feladatokat, melyeket az Alapszabály, vagy más belső szabályzat az egyesület elnökének hatáskörébe utal.

Felügyelő Bizottság

11.§
1. Az egyesület gazdálkodásának és pénzkezelésének ellenőrzésére a közgyűlés titkos szavazással 4 évre megválasztja az 3 főből álló Felügyelő Bizottságot, mely elnökből és két tagból áll.

2. A Felügyelő Bizottság a vezető testülettől elkülönült szerv. A Felügyelő Bizottság elnökének lemondása, tartós távolléte esetén egyszerű szótöbbséggel ügyvezető elnököt választ saját soraiból. Az ügyvezető elnök megbízatása a soron következő Közgyűlés összehívásáig, de legfeljebb hat hónapra szól. Kivételes esetben e határidő egy alkalommal 90 nappal meghosszabbítható.

3. A Felügyelő Bizottság elnöke és tagjai megbízatásuk ideje alatt az Egyesületben más tisztséget nem tölthetnek be.

4. A Felügyelő Bizottság véleményezi az Egyesület éves beszámolóját, különös tekintettel az Egyesület gazdálkodására. E nélkül az éves beszámoló elfogadásáról érvényes határozat nem hozható.

5. Jogosult az Egyesület működésével és gazdálkodásával összefüggő bármely ügyet vizsgálni. Ennek során a vezető tisztségviselőktől jelentést, a munkavállalóktól pedig tájékoztatást, vagy felvilágosítást kérhet, továbbá az egyesület könyveibe és irataiba betekinthet, azokat megvizsgálhatja. Tevékenységéért kizárólag a Közgyűlésnek tartozik felelősséggel.

6. A Felügyelő Bizottság köteles minden év végén a zárómérleget, a gazdasági ügyvitelt, a pénz- és vagyonkezelést, valamint az ezekre vonatkozó könyvelést, iratokat stb. részletesen megvizsgálni, és a vizsgálat eredményéről a Közgyűlésnek jelentést tenni. A Felügyelő Bizottság célvizsgálatokat is tarthat. A vizsgálatokba szükség esetén szakértőt is bevonhat.

7. A Felügyelő Bizottság köteles az Elnökséget, - Közgyűlés kizárólagos hatáskörébe tartozó ügyekben a Közgyűlést- tájékoztatni és annak összehívását kezdeményezni, ha tevékenysége során arról szerez tudomást, hogy

a)  szervezet működése során olyan jogszabálysértés vagy a szervezett érdekeit egyébként súlyosan sértő esemény (mulasztás) történt, amelynek megszüntetése vagy a következményeinek elhárítása, illetve enyhítése az Elnökség vagy a Közgyűlés döntését teszi szükségessé,
b)  A vezető tisztségviselők felelősségét megalapozó tény merült fel.

8. Az Elnökség ülését, - szükség szerint a Közgyűlést- a Felügyelő Bizottság indítványára – annak megtételétől számított harminc napon belül – össze kell hívni. E határidő eredménytelen eltelte esetén az Elnökség ülésének, illetve a Közgyűlésnek az összehívására a Felügyelő Bizottság is jogosult.
9. Ha a törvényes működés helyreállítása érdekében az Elnökség, illetve a Közgyűlés nem teszi meg a szükséges intézkedéseket, a Felügyelő Bizottság haladéktalanul köteles értesíteni a Zala Megyei Főügyészséget.

10. A Felügyelő Bizottság határozatképességéhez minden tagjának jelenléte szükséges. Határozatait egyszerű szótöbbséggel, nyílt szavazással hozza, szavazategyenlőség esetén az elnök szavazata dönt.

11. A Felügyelő Bizottság ügyrendjét maga állapítja meg.

12. A Felügyelő Bizottság tagjai a közgyűlés által megállapított tiszteletdíjra és külön szabályzatban meghatározott költségtérítésre tarthatnak igényt.

Helyi Szervezetek

13.§

1. Az egyesület az Alapszabályában meghatározott céljai elősegítése érdekében helyi szervezeteket hozhat létre. E szervezetek szakmai tevékenységüket az egyesület Alapszabályát és más szabályzatait betartva, az egyesület alapelvei és célkitűzései figyelembevételével, önállóan végzik.
2. A szervezeti egységek létrehozásának részletes szabályait a Szervezeti és Működési Szabályzat tartalmazza.

IV. fejezet

Az Egyesület képviselete

14.§

1. Az egyesületet az elnök egy személyben jogosult képviselni. A bankszámla felett az egyesület elnöke és két alelnök közül bármelyik alelnöke együttesen jogosult rendelkezni.

2. Az elnök képviseleti jogkörét az általa szükségesnek tartott esetekben átruházhatja.

3. Az elnököt akadályoztatása esetén az általa írásban kijelölt alelnök teljes jogkörrel helyettesíti.

V. fejezet

Az egyesület gazdálkodása

15.§

1. Az egyesület a gazdálkodásához szükséges vagyoni forrásokat a tagok által fizetett tagdíjakból, a jogi és magányszemélyek által felajánlott hozzájárulásokból és adományokból, valamint a pályázatokon elnyert támogatásokból képezi. Az Egyesület céljai megvalósításának elősegítése érdekében, azok gazdasági feltételei biztosítására másodlagosan gazdálkodási-vállalkozási tevékenységet is folytat, melynek keretében bárki által igénybe vehető szolgáltatásokat nyújt, megbízásokat teljesít, pályázatokon vesz részt.

2. Az egyesület éves költségvetés alapján gazdálkodik.

3. Az egyesület tagjai 2013. évben az alábbi mértékű tagdíj megfizetésére kötelesek:

a) Magyarországon állandó bejelentett lakcímmel rendelkezők

  9.000,- Ft

b) Magyarországon állandó bejelentett lakcímmel nem rendelkezők 

18.000,- Ft

A tagdíj egy teljes naptári évre szól és a tárgyév március 31-ig kell megfizetni.

A tagsági díj mértékét az alakulás évét követően a Közgyűlés határozza meg.

4. Az egyesület a gazdálkodása során elért eredményét nem osztja fel és azt a jelen alapszabályban meghatározott tevékenységeire fordítja.

5. Az egyesület tartozásaiért saját vagyonával fele, a tagok az egyesület kötelezettségeiért a tagdíj befizetéséig vállalnak felelősséget, saját vagyonukkal nem felelnek.

6. Az egyesület megszűnése esetén a hitelezők kielégítése után fennmaradó vagyonról a közgyűlés rendelkezik.

VI. fejezet

Az egyesület megszűnése

16.§

(1) Az egyesület megszűnik, ha:

a) az egyesület egy másik egyesülettel egyesül (összeolvad, beolvad),
b) a legfőbb szerve a feloszlásról határoz,
c) a bíróság feloszlatja,
d) a törvényességi ellenőrzési eljárás eredményeképpen a bíróság megszünteti vagy megállapítja megszűnését,

e) a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik.

(2) Az (1) bekezdés b)-e) pontjaiban foglalt esetekben az egyesület jogutód nélkül szűnik meg. Az (1) bekezdés b) pontjában foglalt esetben végelszámolási eljárást, a c)-d) pontjában foglalt esetekben pedig kényszer-végelszámolást kell lefolytatni.

(3) A legfőbb szerv nem dönthet az egyesület feloszlásáról, ha az egyesülettel szemben lefolytatott végrehajtás eredménytelen volt vagy az egyesület fizetésképtelenségét a bíróság megállapította.

(4) Az egyesület alapszabálya vagy törvény eltérő rendelkezése hiányában a jogutód nélkül megszűnt egyesület -hitelezői igények kielégítése után - megmaradt vagyonát az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott célra kell fordítani és az ott megjelölt módon kell nyilvánosságra hozni.

Záró rendelkezések

17.§

1. Az egyesület politikai tevékenységet nem folytat, szervezete pártoktól független, azoknak anyagi támogatást nem nyújt.

2. Az egyesület tisztségviselői feladataik ellátásáért tiszteletdíjban, és az egyesület érdekében elvégzett munkájuk ellátása során felmerült költségek megtérítésében részesülnek.

3. Jelen Alapszabályban nem rendezett kérdésekben, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. Törvény (Ectv), a Polgári Törvénykönyv 61-64.§, valamint az egyesületek működésére vonatkozó egyéb jogszabályok az irányadók.

A fenti Alapszabályt az egyesület 2013. január 22. napján tartott alakuló közgyűlése egyhangúlag elfogadta.

………………………………………….

Orbán Sándor elnök

Az alapszabályt ellenjegyezte:

